Niisuguse tempereeritud inglise  natura­lismi esindajate seas on aga ka nooremaid kirjanikke ning isegi väga silmapaistvaid. Üks niisuguseid on kahtlemata Η u g h W a l p ο l e, kes kujutab õige konservatiiv­set, unarusse jäetud mineviku maailma, milleks pakub häid võimalusi ajalooline ro­maan. Walpole'i Herries-saagat võib vabalt kõrvutada Galsworthy Forsyte - saagaga; psühholoogilisi peensusi ja tagasihoitud kirgi viimati nimetatud romaanitsüklis asendab Walpole'i saagas Cumberland'1 romantika ja mägede omapärane õhkkond. Tasub tõesti  lugeda seda neljaköitelist, 2000 lehekülge paksu romaani.